Abstract

**Abstract** je slovenská inštrumentálna metalová (niektoré zdroje uvádzajú aj Atmospheric Dark Metal alebo Atmospheric/Experimental Progressive metal) hudobná skupina, ktorú založili jej dvaja členovia Peter "Lego" Lengsfeld a Palo Gáblik v roku 1995 v Banskej Bystrici. V priebehu rokov odohrala skupina Abstract množstvo koncertov nie len doma, ale aj okolitých krajinách a vystupovala tiež s populárnymi  metalovými skupinami ako sú Ancient, Apocalyptica, Amorphis, Darkside, Sweet Noise, Másfél a Agathodaimon. Ďalej účinkovala aj na rôznych festivaloch ako napr. Brutal Assault spoločne so skupinami Kataklysm, Malevolet Creation a ďalšie. Skupina Abstract doteraz nahrala 4 demo a 3 štúdiové albumy. V roku 2015 oslávila skupina Abstract svoje 20 ročné pôsobenie na hudobnej scéne dvojdňovým koncertom, ktorý sa uskutočnil 20. a 21. 11. 2015 v domovskej Banskej Bystrici . V súčasnosti sa skupina Abstract venuje prezentácií svojho zatiaľ posledného albumu Lightheory, príprave nového materiálu a plánovaniu budúcich koncertov.

## Dejiny
História skupiny Abstract sa začala písať v roku 1995, keď vznikla ako nápad Petra "Lega" Lengsfelda a Pala Gáblika vytvoriť inštrumentálnu metalovú skupinu. V tej dobe to bolo niečo nové a neznáme v slovenskom hudobnom undergrounde. V roku 1996 skupina nahrala svoje prvé demo s názvom Instrumental Emotions, ktoré bolo jedným z vôbec prvých inštrumentálnych záznamov v slovenskom hudobnom undergrounde. Demo bolo nahrané tromi pôvodnými členmi skupiny, a to  Peterom "Legom" Lengsfeldom (sprievodná gitara), Palom Gáblikom (sólová gitara), Ľudom Balogom (bicie).

V roku 1998 skupina nahrala svoje druhé čisto inštrumentálne demo s názvom Aestuum II. (MCMXCVIII) už v novej päťčlennej zostave: Peter "Lego" Lengsfeld (sprievodná gitara), Palo Gáblik (sólová gitara), Tomáš "Julo" Balon (basová gitara), Miloš "Milosh" Fábry (klávesy), a Ľudo Balog (bicie). Demo album Aestuum II.(MCMXCVIII) získalo pozitívne hodnotenie od hudebních recenzentov a stretlo sa tiež s pozitívnym ohlasom u fanúšikov skupiny Abstract. Po jeho vydání získala skupina stabilné miesto na metalovej scéne na Slovensku, v Česku a postupne aj v zahraničí. V tomto roku taktiež dochádza k zmene na poste bubeníka skupiny a  odchádzajúceho Ľuda Baloga strieda Peter Gáblik. V roku 1998 sa skupina Abstract tiež prezentuje v médiách a na koncertoch v regióne strednej a západnej Európy a spoločne so skupinami Locomotive (Česko) a Sweet Noise (Poľsko) absolvuje svoje prvé turné po Slovensku a Česku. V rokoch 1999 – 2000 skupina Abstract účinkovala na rozličných letných festivaloch ako je napríklad: Gemer Rock Fest, kde hrala pred metalovými skupinami ako Amorphis (Fínsko), alebo death-doomovými Darkside (Rakúsko).

V roku 2000 skupina Abstract nahrala svoj tretí a poslední demo album s názvom Fragmenthea v štúdiu Exponent (Hlohovec) v päťčlennej zostave skupiny: Peter „Lego“ Lengsfeld (sprievodná gitara), Pavol Gáblik (sólová gitara), Tomáš "Julo" Balon (basová gitara), Miloš Fábry (klávesy) a Peter Gáblik (bicie), ktorý nahradil na poste bubeníka Ľuda Baloga. Album obsahoval 10 skladieb pojatých opäť v duchu čisto atmosférického inštrumentálneho metalu, ktoré už boli oproti predchádzajúcim dvom demo albumom nahrané na CD nosiči. Pôvodne sa album mal stať prvým oficiálnym albumom skupiny, ale i napriek uzatvorenej zmluve bolo nakoniec CD vydané iba v malom počte približne 200 kusov, a to v limitované edícii ako promo pre média a fanúšikov. Navzdory tomu však boli ohlasy verejnosti a médií pozitívne a Abstract si tak posilnil svoju pozíciu v slovenskom aj českom undergroundne. V tomto období skupina Abstract odohrala množstvo koncertov, medzi ktoré patrí i zatiaľ najvýznamnejší koncert jej kariéry, ktorý sa uskutočnil 11. júla 2001 na banskobystrickom amfiteátri – kde skupina Abstract hrala spolu s maďarskou alternatívne progresívne inštrumentálnou skupinou Másfél a pred fínskou skupinou Apocalyptica. V nasledujúcom období sa skupina venovala propagácii svojej hudby a koncertom – napríklad s black-metalovou skupinou Agathodaimon (Nemecko), alebo progresívne death black ladenými Neglected Fields (Lotyšsko). V roku 2002 na podnet malého vydavateľstva FeedBack prod. skupina vydáva svoje prvé oficiálne mini CD Symmetry a odohrá množstvo ďalších koncertov hlavne na území Slovenska a Česka a v roku 2003 sa zúčastní festivalu "Brutal Assault" konaného v Česku spolu so skupinami: Kataklysm, Malevolent Creation, Novembre, Hollenthon. Na jeseň roku 2004 skupina Abstract podpísala zmluvu s vydavateľstvom Dawnart Records na vydanie nového albumu Fragmenthea, ku ktorému skupina pripravila i svoj prvý videoklip k skladbe Men of Knowledge. Pred vydaním albumu sa skupina zúčastnila turné Dawn of Spring spolu so skupinami Adultery a Return to Innocence. Turné zahrnovalo 12 koncertov v Česku, na Slovensku a v Poľsku. Na jar roku 2005 sa skupina Abstract v spolupráci s českými Adultery a poľskými Deformed zúčastnila opäť druhej časti turné Dawn Spring II, ktoré zahrnovalo 14 koncertov v Česku a na Slovensku. V priebehu tohto turné hrala skupina Abstract 3-krát pred nórsko-talianskou skupinou Ancient a v lete 2005 sa skupina opäť vystúpila na festivale Brutal Assault.

Na prelome rokov 2006 – 2007 skupina strávila čas skladaním nového materiálu. V septembri 2006 prišla skupina Abstract do popradského štúdia MF Studio, aby tu nahrala album The Pantomime In Neosolium. Na začiatku roku 2007 bola dokončená nahrávka a skupina začala hľadať nového vydavateľa. V marci 2007 sa Abstract zúčastnil turné Dawn of Spring Tour IV, spolu so skupinami Apocryphal (Bielorusko) a Adultery. Turné zahrnovalo koncerty v krajinách strednej a východnej Európy: Bielorusko, Ukrajina, Slovensko a Česko. Po turné odchádza zo skupiny hráč na klávesy Miloš „Milosh“ Fábry a namiesto neho do skupiny prichádza  Matej „Freedom“ Sloboda, s ktorým už na začiatku apríla 2007 skupina Abstract odohrá 3 koncerty v Česku spolu so skupinou Demetor.

V septembri 2007 skupina Abstract opäť vyráža na turné, tentoraz spolu so skupinami Demetor a Apocryphal (Bielorusko), a to na 8 koncertov po Rusku. V rámci tohto turné Abstract navštívil mestá Riazaň, Kursk, Penza, Stavropoľ, Soči, Rostov nad Donom a Krasnodar. Po návrate z turné skupina podpisuje zmluvu s vydavateľstvom Elysion music a konečne vydáva svoj druhý štúdiový album The Pantomime In Neosolium. Na konci roku 2007 potom skupina Abstract natočí i svoj druhý videoklip k piesni Niarain, ktorý režíroval Rastislav Škrinár.

Na jar v roku 2009 sa skupina zúčastnila slovenského turné Inquisition on the road tour  so skupinami Pyopoesy, Hecate, Pathology Stench a Brainscan. Toto turné zahŕňalo mestá Banská Bystrica, Košice, Strážske, Poprad, Bratislava a Nitra.

V roku 2009 po 10 rokoch opúšťa skupinu Abstract jej dlhoročný člen bubeník Peter Gáblik a novým členom skupiny sa stáva bubeník Martin "SLOSO" Slosiarik, ktorý predtým hrával vo zvolenskej deathmetalovej skupine s názvom Disaster

V roku 2011 sa skupina Abstract rozhodla ukončiť spoluprácu s Martinem "Sloso" Slosiarikem a na jeho miesto nastúpil bubeník Alexander "Werner" Petrov, (pôsobiaci mimochodom i v skupinách Pyopoesy a A.B.B.A). Táto výmena na bubeníckom poste bola jedným z mnohých krokov, ktoré musela skupina spraviť, aby bola schopná kvalitného a bezproblémového fungovania.

Na jeseň v roku 2012 sa však skupina Abstract musela rozlúčiť aj s bubeníkom Alekom, ktorému pretrvávajúce zdravotné problémy neumožňovali ďalej pôsobiť v skupine . Na jeho miesto nastúpil v poradí už piaty bubeník v skupine Juraj Drugda, ktorý sa  tvorivo podieľal aj ďalšom albume skupiny Lightheory .V roku 2014 skupina Abstract konečne dokončila prácu na svojom najnovšom albume Lightheory, ktorý bol vydaný ako príloha k časopisu Pařát (číslo 59/ročník 15)  6. Augusta 2014. Svoj zatiaľ posledný album potom skupina predstavila širokej verejnosti v rámci medzinárodného turné Lightheory tour 2014. Počas turné odohrala skupina Abstract spoločne so skupinami: Angerseed, Nigromantia, Return to Innocence, Reconcern, Insolitvs,  Peacock ball, Rászochy a Dementor koncerty v krajinách strednej Európy: Česku, Chorvátsku, Slovensku a Maďarsku. Rok 2015 sa pre skupinu Abstract stal opäť rokom veľkých zmien a hneď začiatkom marca ju z osobných dôvodov po bezmála 20 rokoch existencie opustil jeden z jej zakladajúcich členov, lead gitarista Pavol Gáblik. Na uvoľnené miesto gitaristu prichádza do skupiny Matej Húšťava (pôsobiaci predtým v skupine Proscribed), ktorý do zostavy výborne a rýchlo zapadol a so skupinou Abstract odohral už ich najbližší koncert uskutočnení 2. Apríla 2015 v Bratislave, kde spoločne s Abstractom vystúpili aj skupiny Negură Bunget, Northern Plague a Grimegod. Počas leta 2015 skupina Abstract vystúpila na hudobných festivaloch Urpín fest 2015 v Banskej Bystrici , Shipyard Fest 2015 v Benátkach nad Jizerou  a na hudobnom festivale Metal Crowd festival v bieloruskom meste Rečyca. Jedenásteho augusta 2015 skupina konečne oficiálne predstavila verejnosti svoj  v poradí tretí videoklip ku skladbe "Silhouettes" z albumu Lightheory, ktorý pripravovala od začiatku roka. Videoklip režíroval Maťo "Kovis" Kováč a obsahovo sa týkal vážnej témy vojnových konfliktov v súčasnosti. Počas jesene skupina Abstract absolvovala svoje koncertné mini turné po Slovensku spoločne s lotyšskou skupinou Neglected Fields a 1. októbra 2015 oficiálne uverejňuje svoj v poradí štvrtí videoklip ku skladbe Fluorescent tube part 1. z albumu Lightheory, ktorý režíroval Mino Mosses. V novembri 2015 skupina Abstract veľkolepo oslávila svoje 20 ročné pôsobenie na hudobnej scéne dvojdňovým koncertom, ktorý sa uskutočnil 20. a 21. 11. 2015 v domovskej Banskej Bystrici v  Rock Clube Tartaros, kde popri Abstracte vystúpili aj skupiny Dementor, Gazdasgrind, Midnight Scream, Dead Garden, Hecate, Return to Innocence
, Sinners Moon a Reconcern. Koncom roka 2015 stihla ešte skupina vystúpiť na koncerte Hot Hellish Night 2015 v Rakúskom meste Mürzzuschlag.

V súčasnosti sa skupina Abstract venuje prezentácií svojho zatiaľ posledného albumu Lightheory, príprave nového materiálu a plánovaniu budúcich koncertov.

## Štýl
Štýl Abstractu sa pohybuje niekde medzi progresívnou, avantgardnou, atmosférickou a temnou metalovou hudbou a obsahuje aj ďalšie štýly ako gothic, black, doom, industrial metal  spolu s dramatickosťou, ale aj melanchóliou. Skupina čerpá inšpiráciu z rôznych elementov ľudského bytia v minulosti, prítomnosti a budúcnosti, a  to je základným rysom toho, čo sa volá Abstract.

## Členovia skupiny
* Peter "Lego" Lengsfeld – gitara (1995 – súčasnosť)
* Matej Húšťava – sólová gitara (2015 – súčasnosť)
* Tomáš "Julo" Balon – basová gitara (1998 – súčasnosť)
* Juraj Drugda – bicie (2012 – súčasnosť)

### Bývalí členovia
* Ľudo Balog – bicie (1996 – 1999)
* Peter Gáblik – bicie (1999 – 2009)
* Martin "Sloso" Slosiarik – bicie (2009 – 2011)
* Matej "Freedom" Sloboda – klávesy (2007 – 2012)
* Alek "Werner" Petrov – bicie (2011 – 2012)
* Miloš "Milosh" Fábry – klávesy (1998 – 2007)
* Palo Gáblik – sólová gitara (1995 – 2015)

## Diskografia
* Instrumental Emotions – 1996 (demo MC), (WR-6)
* Aestuum II. (MCMXCVIII) – 1998 (demo MC), (Red Green)
* Fragmenthea – 2000 (demo CD), (Studio Exponent)
* Symmetry – 2002 (MCD), (Feedback Production)
* Fragmenthea - 2005 – 2005 (CD), (Dawnart Records)
* The Pantomime In Neosolium – 2008 (CD), (Élysion Music)
* Lightheory – 2014 (CD), (Pařát Magazine)

### Kompilácie
* BRUTAL ASSAULT "Open Air Vol. 8" – 2003 (CD), (Shindy Productions, Brutal Assault)
* BRUTAL ASSAULT "Open Air Vol. 10" – 2005 (CD), (Shindy Productions, Brutal Assault)
* Tartaros vol. 1 – 2009 (CD), (Tartaros, Pařát)

### Videoklipy
* „ Men Of Knowledge“https://www.youtube.com/watch?v=DoLnsDiwya0 – 2005 ku skladbe z albumu Fragmenthea - 2005
* „ Niarain“https://www.youtube.com/watch?v=V94NieVIfBM – 2007 ku skladbe z albumu The Pantomime In Neosolium
* „ Silhouttes“https://www.youtube.com/watch?v=4qI6uH09omU – 2015 ku skladbe z albumu Lightheory
* „ Fluorescent tube part 1.“https://www.youtube.com/watch?v=MhmPeNGDkSY – 2015 ku skladbe z albumu Lightheory

### Fotografie


File:1995 album.jpg|Skupinová fotografia pôvodných členov banskobystrickej inštrumentálno-metalovej skupiny Abstract z roku 1996. Zľava stojaci Ľudo Balog (bicie), v strede Pavol Gáblik (sólová gitara) a vpravo stojaci Peter "Lego" Lengsfeld (sprievodná gitara). V tomto zložení skupina nahrala v roku 1996 svoj prvý demo album s názvom Instrumental Emotions.
File:2000_album_Fragmenthea.jpg|Skupinová fotografia členov banskobystrickej inštrumentálno-metalovej skupiny Abstract z roku 2000. V poradí zľava doprava stoja: Tomáš "Julo" Balon (basová gitara), Miloš "Milosh" Fábry (klávesy), Peter "Lego" Lengsfeld (gitara), Pavol Gáblik (sólová gitara) a Peter Gáblik (bicie). V tomto zložení skupina nahrala v roku 2000 aj svoj celkovo posledný tretí demo album Fragmenthea.
File:2005_štúdiový_album_kapely_Fragmenthea.jpg|Skupinová fotografia členov banskobystrickej inštrumentálno-metalovej skupiny Abstract z roku 2005. V pozadí zľava doprava stoja: Pavol Gáblik (sólová gitara), Tomáš "Julo" Balon (basová gitara) a Peter Gáblik (bicie). V popredí zľava Peter "Lego" Lengsfeld (sprievodná gitara) a Miloš "Milosh" Fábry (klávesy). Fotografia vznikla v januári 2005 v priebehu natáčania bonusového videoklipu ku skladbe "Men Of Knowledge“ na prvý štúdiový album skupiny Fragmenthea.
File:Abstract 2012 Sachtikus.jpg|Skupinová fotografia členov banskobystrickej inštrumentálno-metalovej skupiny Abstract z roku 2012. Zľava stojaci Pavol Gáblik (sólová gitara) v strede Peter "Lego" Lengsfeld (sprievodná gitara) a vpravo stojaci Tomáš "Julo" Balon (basová gitara). Autorom fotografie z roku 2012 je fotograf Sachtikus©2012.
File:Skupinová_fotografia_členov_banskobystrickej_inštrumentálno-metalovej_skupiny_Abstract_z_roku_2015.jpg|Skupinová fotografia súčasných členov banskobystrickej inštrumentálno-metalovej skupiny Abstract. Autor fotografie z roku 2015 je banskobystrický fotograf Marek Odaloš. Na fotografii sú zachytený členovia skupiny Abstract v tomto poradí: zľava stojaci Matej Húšťava (sólová gitara), v strede Peter Lengsfeld (gitara), v pozadí Juraj Drugda (bicie) a vpravo stojaci Tomáš "Julo" Balon (basová gitara).
File:Logo - Abstract - Instrumental metal.jpg|Pôvodný návrh loga metalovej-inštrumentálnej skupiny Abstract z roku 1996 – graficky štylizovaný názov skupiny. Toto logo bolo použité na prvých dvoch demo albumoch skupiny Abstract, Instrumental Emotions a Aestuum II. (MCMXCVIII).
File:Instrumental Emotions - MC 1996 ( Full Cover ).jpg| Fotografia kompletného obalu prvého demo albumu skupiny Abstract z roku 1996 s názvom Instrumental Emotions.
File:Abstract_Logo_2015.JPG|Aktuálne grafické logo a symbol skupiny Abstract. Logo pre skupinu vytvořil Lukáš Lancko z grafického studia Isisdesignstudio v roku 2014 ako súčasť grafického riešenia bookletu a prezentácie nového albumu skupiny s názvom Lightheory


## Referencie

## Rozhovory a recenzie
* http://old.rumzine.com/numero1/rozhovor/abstract.htm&nbsp;–  rozhovor s Petrom Lengsfeldom o skupine Abstract
* http://www.bystricoviny.sk/spravy/rozhovor-abstract-oslavil-15-vyrocie-svojho-zalozenia/&nbsp;– rozhovor uskutočnení pri 15. výročí založenia skupiny Abstract
*http://old.rumzine.com/numero15/abstract.htm 
*http://whiplashmag.net/index.php?id=3&subid=1&roz=126&nbsp;– rozhovor pre whiplash rockový magazín
*http://bystrica.dnes24.sk/apocalyptice-robili-predskokana-bystricku-kapelu-abstract-poznaju-aj-v-europe-165286&nbsp;– rozhovor s Petrom  Lengsfeldom v spravodajskom portáli Dnes24

## Externé odkazy
* abstractband.eu – oficiálna stránka skupiny Abstract
* metal-archives.com
* hardmusicbase.cz
* bandzone.cz/abstract
* facebook.com/pages/Abstract-Instrumental-metal
* myspace.com/abstactsk
* youtube.com/user/abstractfficial

## Zdroje
* *Informácie uvedené v tomto článku boli čerpané z oficiálnych stránok skupiny Abstract http://abstractband.eu/.*
* *Ďalej boli použité informácie uvedené o skupine na stránke Encyklopedia metalum http://www.metal-archives.com/bands/Abstract/21123*
* *Čerpané bolo z informácii o skupine na stránkach *http://bandzone.cz/abstract?at=news&np=9 a http://hardmusicbase.cz/index.php?stranka=vypis_d&skupina=2087


Kategória:Slovenské heavymetalové hudobné skupiny
Kategória:Hudobné skupiny z 1995